Document ID: 32015D0317

POLITIKAS UN DROŠĪBAS KOMITEJAS LĒMUMS (KĀDP) 2015/317
(2015. gada 24. februāris)
par trešās valsts palīdzības pieņemšanu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (ATALANTA/2/2015)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 38. panta trešo daļu,
ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) un jo īpaši tās 10. pantu,
ņemot vērā Politikas un drošības komitejas Lēmumu ATALANTA/3/2009 (2009. gada 21. aprīlis) par Palīdzības sniedzēju komitejas izveidi Eiropas Savienības militārajai operācijai, lai palīdzētu kavēt, novērst un apkarot pirātismu un bruņotas laupīšanas Somālijas piekrastē (Atalanta) (2009/369/KĀDP) (2),
tā kā:
(1)
Saskaņā ar Vienotās rīcības 2008/851/KĀDP 10. panta 2. punktu Padome ir pilnvarojusi Politikas un drošības komiteju (PDK) pieņemt attiecīgos lēmumus par trešo valstu piedāvātās palīdzības pieņemšanu.
(2)
PDK 2014. gada 29. aprīlī pieņēma Lēmumu ATALANTA/2/2014 (3), ar ko grozīja Lēmumu ATALANTA/3/2009.
(3)
Pēc ES operācijas komandiera 2014. gada 24. oktobra ieteikuma un Eiropas Savienības Militārās komitejas 2015. gada 22. janvāra ieteikuma par Kolumbijas palīdzību būtu jāpieņem Kolumbijas palīdzība.
(4)
Kolumbijas dalība ir atkarīga no tā, vai stāsies spēkā 2014. gada 5. augustā parakstītais Nolīgums starp Eiropas Savienību un Kolumbijas Republiku, ar ko izveido sistēmu Kolumbijas Republikas dalībai Eiropas Savienības krīzes pārvarēšanas operācijās (4).
(5)
Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,
IR PIEŅĒMUSI ŠO LĒMUMU.
1. pants
1. Kolumbijas palīdzība Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) tiek pieņemta un novērtēta kā nozīmīga.
2. Kolumbija ir atbrīvota no finanšu ieguldījuma Atalanta budžetā.
2. pants
Šis lēmums stājas spēkā tā pieņemšanas dienā.
Briselē, 2015. gada 24. februārī

Labels: 18
11
15
5